49. schôdza NR SR - 15.deň - B. popoludní
Dátum: 2026-05-06
Poslanec: Kolíková, Mária 
Druh vystúpenia: Vystúpenie

Pán poslanec, netykajte mi, ako vám mám to opakovať, koľkokrát. Ja vás oslovujem slušne, pán poslanec Pročko, oslovujte aj vy mňa slušne, to je celé. Nech sa páči, pani poslankyňa, máte čas, udeľujem vám slovo. Ja som, ja ďakujem veľmi pekne, pán predsedajúci, za slovo a verím, že to, že sa nemá týkať ľudí, ktorí si to neprajú, tak osobne vy ukazujete vo vašom vlastnom živote aj voči našim poslancom, lebo ja mám skúsenosť inú. Tak bude dobré, keď naozaj tu bude platiť rovnaký meter, a ak si to máme byť k sebe slušní, tak budeme. Chcela som to riešiť s pánom predsedom Strany Slovenskej národnej strany, pánom Dankom, ale poviem to teraz a tu. Lebo opätovne sú tu zneužívané tragické úmrtia, ktoré sa stali. Áno, aj keď som bola ministerka spravodlivosti. Ale aj teraz sú tragické úmrtia. Aj teraz sú samovraždy vo väzniciach. Sú, sú, pán poslanec. Tie tragické úmrtia boli zneužívané, sú stále. Opýtajte sa ministra spravodlivosti. Aj teraz sú tragické úmrtia. Aj teraz sú pokusy o samovraždy v desiatkach. Niektoré z nich sú úspešné. Môžeme sa baviť, v akej miere ich je tam viac ako v bežnom živote. Ale áno, sú tam. Sú. A je mi to veľmi ľúto. Je množstvo opatrení, ktoré som prijala ja, aby sa urobili ďalšie a ďalšie opatrenia, aby sme tomuto predchádzali, ale nedá sa tomu úplne vyhnúť. Pre vašu informáciu aj pri porovnaní štatistík Slovenskej republiky s inými krajinami vlastne Slovenská republika si vedie ešte celkom dobre, čo neznamená, ale čo neznamená, že sa nedá urobiť ešte viac a ešte viac. Lebo každé umretie človeka je tragédiou. Osobitne, ak je vo výkone väzby alebo výkone trestu odňatia slobody. Ale ja len, že kam sme sa dostali. Ja teraz, ako som sem prichádzala vlastne do pléna, tak som sa stretla s pánom Lučanským na schodoch. Skoro ma zhodil zo schodov. Aj s mojím asistentom. Ja som sa s ním ešte nestretla. Bolo to veľmi nepríjemné. Bola som na pravej strane schodišťa, vyhla som sa mu, pozdravila som ho. Toto je výsledok toho napätia, ktoré sa tu deje. Tu sa šíria klamstvá ohľadom mňa ako ministerky, že mám byť vrahyňa, že som mala mučiť odsúdených, väznených a tu máme pána poslanca, ktorý si to naozaj zjavne myslí. Ktorý si, áno, zjavne naozaj myslí, že ja som ublížila jeho otcovi. To je strašné. To je naozaj strašné. Aj vy, pán poslanec, vaším príspevkom tomu prispievate. Tu za mnou prišiel pán Radačovský včera. Ospravedlňoval sa mi za to, čo má vedomosť, že sa deje na sociálnych sieťach. Že on s tým teda naozaj nemá nič spoločné, zase je s tým spájaný. Prišiel sa mi ospravedlniť. To, čo ste urobili z úmrtí za môjho vládnutia, je otrasné. Ja, otrasná. Veď spolupoliticky bojujeme, nech sa páči. Ale ak tu má byť nejaký meter slušnosti, tak ho robme. Ale naozaj nie je v poriadku, aby ste klamali ľudí. Aby ste klamali ľudí, že minister spravodlivosti tu ovládal všetko. A pomaly tu vraždil a mučil ľudí. Veď to je klamstvo. Veď to musíte sami vedieť, že to je klamstvo. Čo to je klamanie? Ale naozaj to dospelo k tomu, že keď sedím na ústavnoprávnom výbore a chcem si sadnúť vedľa pána poslanca, tak si to nepraje. A ja to rešpektujem. Ja to rešpektujem. A je mi to naozaj ľúto. Aj, čo sa dnes udialo a bolo to veľmi nepríjemné. Ani som to tu nechcela hovoriť. Keby ste to nevytiahli, pán poslanec, ani to tu nepoviem a riešim to len s pánom podpredsedom Dankom. Ani som to tu nechcela. Ja to rešpektujem. Ja to rešpektujem. A je mi to naozaj ľúto aj, čo sa dnes udialo a bolo to veľmi nepríjemné. Ani som to tu nechcela hovoriť. Keby ste to nevytiahli, pán poslanec, ja im to tu nepoviem a riešim to len s pánom podpredsedom Dankom. Ani som to tu nechcela povedať, ale vy ste to vytiahli a ja vám len hovorím, toto, čo robíte, je nebezpečné. Toto, čo robíte, je naozaj nebezpečné. Ja to môžem deň na deň. Ale dnes naozaj ten fyzický atak ma prekvapil. A ja naozaj za to ani nechcem nejak viniť pána poslanca, lebo viem si predstaviť, že má obrovskú bolesť a skutočne zjavne verí tomu, že ja som jeho otcovi ublížila. Zjavne tomu uveril. Lebo ja to vidím v tom správaní sa voči mne, ale to ste spôsobili vy. To ste spôsobili vy, naozaj. A znovu, rozprávame sa o Slovenskej informačnej službe a vy tu spomínate tragické úmrtia vo väzniciach. Prosím vás, prečo? Ako to súvisí, prosím vás, s tým, kto nám vedie Slovenskú informačnú službu? A ja si dovolím aj na pána Šulca, ktorý, ktorý tu reagoval, že na kontrolnom výbore sa dozvedáme o zahraničných cestách. Veď my sa dozvedáme o zahraničných cestách. Ale súčasne sa dozvedáme, že česká spravodajská služba požiadala nášho riaditeľa, aby Arťo Marševský, ktorý bude vyhostený z Českej republiky, u nás nedostal ochranu a ju dostal. To znamená, že, že áno, tá komunikácia prebieha, ale s ohľadom na to, aká je naša reakcia a že sú zvesené vlajky napríklad aj, alebo sú tu vyhrážky ohľadom bombových útokov a my nepovieme na rovinu to, čo proste funguje v rámci toho európskeho priestoru a komunikujeme to inak a smerom do Ruska. No tak ako môže byť k nám dôvera a prečo by nám boli poskytované citlivé informácie? Veď to môže byť priamo obava, že my ich posunieme proste tomu Rusku. Ale to nie je v záujme našej bezpečnosti. Ja apelujem naozaj. Apelujem na vás, aby sme tu teda mali rovnaký meter k slušnosti a naozaj ho mali. Lebo naozaj to potrebujeme všetci. Aby sa Magde Vašerovej vyhrážali jej vnúčatám naozaj na sociálnych sieťach, že sem sme sa dostali, hej? Ja to teraz hovorím a pripomínam to preto, lebo vy ste to spomenuli, pán poslanec. Pri Slovenskej informačnej službe spomínate tragické úmrtia vo väzniciach. Nechutné. Nechutné. Čo si to dovoľujete? Potom, čo naviac niekoľkokrát bolo potvrdené, že jednoducho sa jednalo o úmrtie bez cudzieho zavinenia. Niekoľkokrát potvrdené. A vy to tu vytiahnete, že čo, ja som spôsobila úmrtie pána Lučanského. To ste mi chceli povedať, hej? A teda ja tu nemám vystupovať, mám sa niekde skryť a mám vydržať proste akékoľvek útoky, akékoľvek vlastne zjavne. Pán Lučanský uveril tomu, že som ublížila jeho otcovi a to ste spôsobili vy. A nie je to pravda, viete to. Viete to veľmi dobre. A je to nechutné. Dôveryhodnosť Slovenskej informačnej služby sa týka nás všetkých. A preto to uznesenie, ktoré sme podali v septembri, má zmysel. A po tejto rozprave niekoľkonásobne viac. Prosím o podporu, aby aj riaditeľ Slovenskej informačnej služby opätovne prešiel previerkou, ak teda Pavol Gašpar má pokračovať ďalej. Ďakujem pekne. Pán spravodajca, chcete sa